পেঁয়াজের পাশে বসে আগুন পোহানো যাবে। টমেটো, ফুলকপি সবাই উত্তাপ ছড়াচ্ছে শীতের বাজারে। তবে আর বেশি দেরি নেই। শীঘ্রই দাম কমবে বলে আশ্বাস দিলেন কেন্দ্রীয় অর্থনীতি বিষয়ক সচিব সুভাষচন্দ্র গর্গ। 

This week had mixed news on economic data. Both Consumer and Wholesale inflation further rose and IIP growth was quite subdued. Vehicles growth turned out to be quite robust and current account deficit halved. Hope vegetables prices would fall soon.
— Subhash Chandra Garg (@SecretaryDEA) December 14, 2017

মূল্যবৃদ্ধি নির্ভর করে হোলসেল প্রাইস ইনডেক্স-এর উপরে। নভেম্বর মাসে ইনডেক্স অনেকটা উচ্চতায় চলে গিয়েছিল। ছিল গত আট মাসের মধ্যে সব থেকে বেশি। গত মাসের ৩.৯৩ শতাংশ থেকে এবার নামা শুরু হয়েছে। গত মাসে কনজিউমার প্রাইস ইনফ্লেশন ছিল গত ১৫ মাসের মধ্যে সর্বোচ্চ। এবার সেটা নামবে বলেই টুইট বার্তায় আশা প্রকাশ করেছেন গর্গ।
ইতিমধ্যেই বাজারে টমেটো বা পেঁয়াজের দাম সামান্য হলেও কমতে শুরু করেছে। ক’দিন আগেও খুচরো বাজারে পেঁয়াজের দর কেজি প্রতি ৮০ টাকা হয়ে গিয়েছিল। টমেটোর কেজি প্রতি দাম উঠে যায় ৭০-৮০ টাকায়। এবার সেই ছবি বদলাবে বলেই জানিয়েছেন মন্ত্রী।